**Foynes** (irsk: *Faing*) er en liten by og hovedhavn i grevskapet Limerick vest i Irland, som ligger i utkanten av kupert land på den sørlige bredden av elvemunningen til Shannon. Ved folketellingen i 2016 utgjorde befolkningen i byen 520 innbyggere.

Foynes’ rolle som havneby
-------------------------

Jernbanestasjonen i Foynes, bygget i 2005
Foynes som havn har en lang historie, og ble først kartlagt i 1837, og er nå stedet for en stor dypvannshavn som drives av Shannon Foynes Port Company, en sammenslåing under Harbors Act 2000 av byråene som driver havnene i Limerick og Foynes. Det er den nest største havnen i Irland. Det forventes at mer trafikk fra oppstrøms Limerick-havnen til slutt vil bli omdirigert dit ettersom de sistnevnte havneområdene blir ombygd til kommersielle og boligeiendommer. En jernbanelinje til Limerick via Patrickswell og Raheen eksisterer, men er ikke i drift. Det irske jernbaneselskapet Iarnród Éireanns politikk med å konsentrere seg om det den ser på som mer lønnsom passasjerdrift betyr at havnens trafikk i sin helhet betjenes av veianleggene.

Foynes Port Company ble slått sammen med Shannon Estuary Ports Company (som hadde ansvaret for de andre områdene av elvemunningen) i 2000, for å danne Shannon Foynes Port Company (SFPC). SFPC er det nest største havneanlegget i Irland, og håndterer over 10 millioner tonn last årlig gjennom de seks terminalene som for tiden er i drift. Planleggingstillatelse er gitt for en LNG-importterminal i Ballylongford i grevskapet Kerry, innenfor SFPCs jurisdiksjon; når den først er konstruert, vil den øke gjennomstrømningen betydelig.

Foynes sin rolle i luftfarten
-----------------------------

Sjøfly i Foynes, juli 1938
På slutten av 1930-tallet og begynnelsen av 1940-tallet manglet landbaserte fly tilstrekkelig rekkevidde for flyvning over Atlanterhavet. Foynes var den siste anløpet på den østlige kysten for sjøfly. Som et resultat ville Foynes bli en av de største sivile flyplassene i Europa under den andre verdenskrig. Oppmålingsflyvninger for operasjoner med sjøfly ble utført av Charles Lindbergh i 1933 og en terminal ble påbegynt i 1935. De første transatlantiske prøveflyvningene ble gjennomført den 5. juli 1937 med en Pan Am Sikorsky S-42 fra Botwood på Newfoundland på Bay of Exploits og det britiske sjøflyet Short S.23 Empire fra BOAC fra Foynes med vellykkede transitter på tolv og femten og et kvarter timer hhv. Tjenester til New York, Southampton, Montreal, Poole og Lisboa fulgte deretter, den første flytjenesten uten mellomlanding i New York som opererte fra 22. juni 1942 på 25 timer og 40 minutter.

Foynes flybåtmuseum
-------------------

En kopi i full størrelse av en Boeing 314 flybåt.
lt dette begynte å endre seg etter byggingen og åpningen i 1942 av Shannon lufthavn på flat myrmark på den nordlige bredden av elvemunningen. Foynes flybåtstasjon stengte i 1946. En høyskole for å lære det irske språket ble åpnet i den tidligere terminalen i 1954. Port Trustees kjøpte bygningen i 1980 og Foynes Flying Boat Museum leide en del i 1988.

Et av Foynes’ fremste krav på berømmelse er oppfinnelsen av *irish coffee* (bokstavelig irsk kaffe) der, bestående av kaffe, irsk whiskey og sukker, med vispet fløte. Dette skjedde, hevdes det, for å lindre lidelsene til kalde og våte passasjerer under sine luftfartsdager på 1930- og begynnelsen av 1940-tallet. Forretningsmannen Brendan O'Regan (1917–2008) var kontrollør av catering (levering av ferdigmat) mellom 1943 og 1945 og hadde etter den samme stillingen på Shannon lufthavn hvor han etablerte verdens første taxfree-butikk blant sine mange innovasjoner. Foynes Flying Boat Museum inneholder mange minner fra denne epoken, blant annet det opprinnelige radio- og værrommet, sammen med utstyret og en kopi av langdistanseflybåten Boeing 314 i full størrelse.

Referanser
----------

1. ↑  «Faing/Foynes», *Placenames Database of Ireland*
2. ↑  «Sapmap Area - Settlements - Foynes» Arkivert 27. januar 2022 hos Wayback Machine.. Census 2016. *Central Statistics Office Ireland*. April 2016
3. ↑   Hayes, Kathryn (25. april 2011): «Foynes Port tells Minister of initiatives to boost exports», *Irish Times*
4. ↑  «Overview of Shannon Foynes Port Company», *Shannon Foynes Port Company*
5. ↑  The Foynes Flying Boat Museum... Recalling Aviation History, *The Foynes Flying Boat Museum*
6. ↑   Transatlantic Re-enactment Flight
7. ↑   Transatlantic: the Flying Boats of Foynes Podcasts
8. ↑  «Walk in the Footsteps of Pioneering Aviators & Hollywood Icons in the Birthplace of Irish Coffee»[*død lenke*], *Flying Boat & Maritime Museum*
9. ↑  The Boeing 314

Eksterne lenker
---------------

* Destination Foynes – the Flying Boat Era 1937-1945
* Shannon Foynes Port Company
* Shannon Airport
* Foynes Flying Boat Museum
* Irish Coffee Festival, Foynes

|  |  |
| --- | --- |
| Oppslagsverk/autoritetsdata | VIAF **·** GeoNames
 |